15. Godkendelse af samarbejdsaftale om palliative indsatser (Åben)
Tidl. politisk behandling BY, 23.02.21, pkt. 15
Forventet sagsgang
SS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til godkendelse af samarbejdsaftale om palliative indsatser i Region 
[adresse]. 
Samarbejdsaftalen er udarbejdet af en arbejdsgruppe bestående af repræsentanter fra hospitalerne, 
kommunerne, hospice, almen praksis og Patientinddragelsesudvalget. Samarbejdsaftalen er efterfølgende 
blevet justeret på baggrund af de indkomne høringssvar. Samarbejdsaftalen erstatter "Sundhedsaftale om 
samarbejde om den palliative indsats i [adresse]", indgået i 2011.
Formålet med samarbejdsaftalen er at sikre en bedre sammenhængende palliativ indsats på tværs af 
sektorerne for patienter og de pårørende, og ikke mindst sikre, at patienterne tilbydes en palliativ indsats, 
som tager udgangspunkt i de behov og ønsker, den enkelte patient har. De involverede aktører på tværs 
af hospitaler, hospicer, almen praksis og kommuner har et fælles ansvar for at sikre gode, 
sammenhængende forløb for patienterne. Derudover tydeliggør samarbejdsaftalen de særlige opgaver, 
som hver enkelt aktør forventes at løfte til gavn for borgere og patienter med behov for såvel basal som 
specialiseret palliativ indsats. Hertil kommer opmærksomhed på inddragelse af civilsamfundets ressourcer. 
Samarbejdsaftalens implementering understøttes desuden af en række redskaber beregnet til dialog, 
screening og vurdering i forskellige faser og situationer.
Samarbejdsaftalen omfatter alle patienter uanset alder, diagnose og social baggrund, som har en 
livstruende eller livsbegrænsende (for børn og unge) sygdom. Patienterne kan være i enten den tidlige eller 
sene palliative fase samt i den terminale fase. Den palliative indsats begynder således, når patienten får 
diagnosticeret en livstruende sygdom. Derudover omfatter samarbejdsaftalen de pårørende og de behov, 
de pårørende har.
Sundhedsstyrelsens anbefalinger for den palliative indsats danner grundlaget for samarbejdsaftalen.
Samarbejdsaftalen er godkendt i [adresse] 2021 med anbefaling om, at 
Regionsrådet og de 19 kommuner ligeledes tiltræder aftalen. Samarbejdsaftalen sendes derfor til 
godkendelse i de 19 midtjyske kommuner. Aftalen har været i høring i kommunerne i starten af 2021. I 
Favrskov Kommune behandlede Byrådet høringssvar til aftalen på mødet 23. februar 2021. Høringssvaret 
er vedhæftet sagen.
VURDERING
Social og Sundhed vurderer, at samarbejdsaftalen udgør et værdifuldt fundament for at give gode og mere 
sammenhængende forløb for borgerne. 
Favrskov Kommune indsendte i høringsperioden kommentarer til planen. Social og Sundhed vurderer, at 
den endelige samarbejdsaftale i større eller mindre grad imødekommer de fleste af disse kommentarer. I 
Sagsnr. EMN-2021-00009
DokID: 2470296
Sagsbehandler sram
Byråd
31-08-2021 19:00
den endelige samarbejdsaftale er der bl.a. blevet tilføjet, at kommunerne har ansvaret for tilknytning til en 
socialrådgiver og/eller kontakt til jobcenter. Dermed tager aftalen nu bedre højde for arbejdsmarkedets 
betydning for de palliative forløb, hvilket Favrskov Kommune foreslog i høringssvaret.
Social og Sundhed har sendt samarbejdsaftale om palliative indsatser i høring hos Ældrerådet og 
Handicaprådet. Høringssvarene er vedlagt som bilag.
Handicaprådet bakker i deres høringssvar op om samarbejdsaftalen og har ikke yderligere kommentarer.
Ældrerådet er ligeledes positive omkring den fremsendte samarbejdsaftale, og udtrykker, at aftalen giver 
et godt samlet overblik over de palliative forløb. 
Ældrerådet anbefaler i lighed med Favrskov Kommunes høringssvar, at der sættes fokus på de økonomiske 
forudsætninger. Konkret påpeger rådet, at det kan have negative konsekvenser for borgerne, hvis opgaver 
flyttes til kommunalt regi uden, at der følger tilstrækkelige økonomiske ressourcer med.
ØKONOMI
Samarbejdsaftale om palliative indsatser har i sig selv og på kort sigt ingen økonomiske konsekvenser. 
I samarbejdsaftalen lægges der op til, at implementering og tilrettelæggelse vil ske lokalt i de fem somatiske 
klynger i [adresse]. Implementeringen skal afspejle de muligheder, der forefindes i de enkelte 
klynger. Derfor vil implementeringen også kunne gradueres alt efter klyngernes muligheder, økonomiske 
formåen og ambitioner for implementeringen af de enkelte delelementer i den palliative indsats. Det 
overordnede ambitionsniveau i aftalen vil dog blive fastholdt.
Det anbefales, at der i og på tværs af klyngerne arbejdes for at reducere udgifterne, fx ved at samarbejde 
om kompetenceudvikling. [adresse] vil bidrage aktivt i dette arbejde.
INDDRAGELSE
Den endelige version af samarbejdsaftalen har været i høring hos Ældrerådet og Handicaprådet.
INDSTILLING
Direktøren for Social og Sundhed indstiller til Byrådet:
1.
At samarbejdsaftalen om palliative indsatser godkendes.
BESLUTNING
Social- og Sundhedsudvalget, 10. august 2021:
Fraværende: Zahra Mathiesen
Indstilles godkendt.
Økonomiudvalget, 19. August 2021:
Fraværende: Ingen
Indstilles godkendt. 
Byrådet, 31. august 2021:
Fraværende: Hannah Nørgaard
Godkendt.
Bilag
1.
Høringssvar fra Ældrerådet  (2450776)
2.
Høringssvar Handicapråd (2450777)
3.
Samarbejdsaftale Palliative indsatser 2021 (2444380)
4.
Favrskov Kommunes høringssvar til samarbejdsaftale om palliative indsatser (2391841)
